चंडीगढ़। सीनियर कांग्रेसी नेता और पूर्व केन्द्रीय मंत्री मनीष तिवारी ने कहा है कि फतेहगढ़ साहिब में सियासी कॉन्फ्रेंसोंे में शिअद और आप ने कैप्टन अमरेन्द्र सिंह को निशाना बनाकर सिर्फ अपना डर दिखाया है। वे सच को जान व समझ चुके हैं कि लोगों ने सोच लिया है कि अगला मुख्यमंत्री कौन होगा।
तिवारी ने कहा कि दोनों दलों के नेताओं ने कोई सकारात्मक एजेंडा या कोई उपलब्धि बताने के बजाय सिर्फ कैप्टन की आलोचना की। शिअद व आप का डर समझा जा सकता है, क्योंकि कैप्टन को लोगों का भरोसा हासिल है। उन्होंने कहा कि कैप्टन पहले भी खुद को साबित कर चुके हैं और लोगों द्वारा अजमाए हुए हैं। पंजाब के लोग बेसब्री से अच्छे शासन के लिए उनके सीएम बनने का इंतजार कर रहे हैं। उन्होंने कहा, अकालियों से लोगों का मोह भंग हो चुका है जिन्होंने 9 सालों के दौरान राज्य को राजनीतिक, आर्थिक, वित्तीय व सामाजिक स्तर पर बर्बाछ करने में कसर नहीं छोड़ी है। वहीं, आप मौकाप्रस्तों का गुच्छा है, जो बड़ा हासिल करने के भ्रम में एकत्र होने शुरू हुए हैं।
उन्होंने कहा कि लोग राजनीतिक तौर पर बहुत समझदार हैं कि दोबारा गलती कर अफसोस नहीं प्रकट करेंगे, जैसे दिल्ली के लोग आप को सत्ता में लाकर अफसोस जता रहे हैं। उन्होंने कहा कि कैप्टन अमरेन्द्र ने जहां शिक्षा के स्तर व बेरोजगारी के ङ्क्षचता का विषय बने मुद्दों को उठाया और लोगों को अकाली दल व आप को बाहर का रास्ता दिखाने की अपील की।
hin_Deva hin_Deva hin_Deva